|  |  |
| --- | --- |
|  |  |
| **Република Србија** | **Република Србија** |
| **МИНИСТАРСТВО ЗА ЉУДСКА** **И МАЊИНСКА ПРАВА И ДРУШТВЕНИ ДИЈАЛОГ** | **МИНИСТАРСТВO УНУТРАШЊИХ ПОСЛОВА** |
|  |

На основу члана 12. Закона о министарствима („Службени гласник РС“, број 128/20 и 116/22) и Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Службени гласник РС“, бр. 8/20 и 107/21)

Министарство за људска и мањинска права и друштвени дијалог у сарадњи са Министарством унутрашњих послова упућује

**Ј А В Н И П О З И В**

**организацијама цивилног друштва за подношење кандидатуре за учешће у процесу израде новог планског документа у области трговине људима**

**I О НОВОМ ПЛАНСКОМ ДОКУМЕНТУ У ОБЛАСТИ ТРГОВИНЕ ЉУДИМА**

Нови плански документ у области трговине људима ће имати за циљ да обезбеди свеобухватан и континуиран одговор друштва на трговину људима, у складу са динамиком нових изазова, ризика и претњи, на тај начин што ће унапредити систем превенције, помоћи и заштите жртава и сузбијања трговине људима, посебно женама и децом. До остварења овог циља доћи ће се јачањем функционалног повезивања и институционалних капацитета свих партнера.

У складу са тим, предвиђено је да у изради новог планског документа у области трговине људима учествују државни органи и органи локалне самоупрaве Републике Србије у оквиру својих надлежности у партнерству са организацијама цивилног друштва. Организације цивилног друштва равноправно учествују у изради новог планског документа именовањем до 5 (пет) представника организација цивилног друштва које делују у области заштите људских и мањинских права, нарочито у области борбе против трговине људима.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. **Циљ овог јавног позива** је да се кроз јаван и транспарентан процес изврши избор до 5 **(пет) организација цивилног друштва** чији ће представници узети учешће у процесу израде новог планског документа у области трговине људима.

 2. Задатак организација цивилног друштваје равноправно учешће са државним органима и органима локалне самоуправе у радној групи за израду новог планског документа у области трговине људима којим треба да се утврди концепт по ком ће се радити документ; дефинишу конкретни циљеви планског документа са образложењем за сваки од циљева; утврде финансијска средства за спровођење новог планског документа и изради Предлог новог планског документа.

 3. Јавни позив намењен је организацијама цивилног друштва које делују у области **заштите људских и мањинских права, нарочито у области борбе против трговине људима**.

4. **Право учешћа** на Јавном позиву имају удружења и друге организације цивилног друштва основане и регистроване сагласно позитивним прописима Републике Србије које делују у области утврђеној овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати **следеће** **критеријуме**:

1. да су **уписaне у Рeгистaр удружења нajмaњe три (3) године** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ);
3. да поседују **пројектно искуство и експертизу** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године**;
4. да представници које организација предлаже за кандидата за чланство у радној групи **нису функционери или државни службеници**;
5. *пожељно* је да организација поседује **искуство у координацији, комуникацији и сарадњи са другим организацијама цивилног друштва, односно чланице су мреже или друге асоцијације организација цивилног друштва у области заштите људских и мањинских права, нарочито у области борбе против трговине људима**;
6. *пожељно* је да организација поседује **претходно искуство у раду радних група и других радних и саветодавних тела** које формирају органи државне, покрајинске управе и локалне самоуправе.

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*);
* **попуњен образац о реализованим пројектима** које је организација реализовала у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 2 – Образац о реализованим пројектима**)*;
* **попуњен образац о** **публикацијама** (анализе, истраживања и сл.)које је организација објавила у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 3 – Образац о објављеним публикацијама*);
* **Изјаву о прихватању кандидатуре и одсуству сукоба интереса** - да представник кога организација предлаже за кандидата за чланство у радној групи није функционер или државни службеник у органу државне управе, служби Владе или јавној агенцији, односно функционер или службеник у органу аутономне покрајине или јединице локалне самоуправе, односно ангажован у органу јавне управе, потписану од стране предложеног члана и заменика члана (*Анекс 4 – Изјава о прихватању кандидатуре и одсуству сукоба интереса*);
* пожељно је доставити доказ о искуству у раду радних група и других радних и саветодавних тела које формирају органи јавне управе (списак радних/саветодавних тела у којима је организација учествовала, орган који је основао и година оснивања);
* пожељно је доставити доказ о чланству у мрежи или другој асоцијацији организација цивилног друштва (рефенренцу која документује чланство односно уговор, меморандум о сарадњи, потврда мреже или друге асоцијације и сл.).

**Неће се разматрати:** непотпуне пријаве (пријаве које не садрже сву потребну документацију); неблаговремене пријаве (пријаве које не пристигну у предвиђеном року); пријаве поднете супротно одредбама датим у условима учешћа на Јавном позиву; пријаве које садрже друге недостатке због којих није могуће вредновање према задатим критеријумима.

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 13. јула до 21. јула 2023. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на адресу:** **sek.scd@minljmpdd.gov.rs** сa нaпoмeнoм: **„Кандидатура за учешће у процесу израде новог планског документа у области трговине људима“.**

Евентуална питања у вези са поступком подношења пријава могу се упутити Министарству за људска и мањинска права и друштвени дијалог, на адресу електронске поште: **sek.scd@minljmpdd.gov.rs**,или телефоном, на број: 011/31-30 -972.

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је Комисија за избор организација цивилног друштва за учешће у процесу израде новог планског документа у области трговине људима, која је састављена од представника Министарства за људска и мањинска права и друштвени дијалог и Министарства унутрашњих послова.

Формирана Комисија дужна је да најкасније у року од 30 радних дана од дана истека рока за подношење пријава донесе Предлог представника цивилног друштва за учешће у процесу израде новог планског документа у области трговине људима ( у даљем тексту: Предлог).

Предлог, као и сам Јавни позив, биће објављен на званичној веб страници Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs), док ће Предлог, поред објављивања на интернет страници наведеног министарства, бити електронским путем достављен подносиоцима пријава на Јавни позив.

**VI ДОДАТНЕ ИНФОРМАЦИЈЕ**

1. Министарство унутрашњих послова и Министарствo за људска и мањинска права и друштвени дијалог нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака.

2. У циљу подстицања равномерне територијалне заступљености организација цивилног друштва у процесу селекције додатно ће се вредновати пријаве организација цивилног друштва са седиштем изван главног града. Наведено опредељење представља искључиво меру афирмативне акције и ни на који начин није усмерено на дискриминацију подносилаца пријава који не спадају у наведену категорију.

3. Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар,
2. Анекс 2 – Образац о реализованим пројектима,
3. Анекс 3 – Образац о објављеним публикацијама и
4. Анекс 4 – Изјава о прихватању кандидатуре и одсуству сукоба интереса.